VEJEN: Maskering er forbudt, og derfor fik en muslimsk kvinde i niqab ikke lov af skoleleder Claus Holm til at tale med eleverne på Grønvangskolen i Vejen.

Det har fået en borger, som insisterer på at være anonym, til at kontakte avisen. Borgerens navn, som er kendt af redaktionen, ønsker at være anonym på grund af hensynet til sit barn.

"Uagtet ens holdning til tildækning mener jeg, at dialog er den eneste vej frem, og skolens reaktion er meget problematisk i et demokratisk lys". Det skal understreges, at selv om den unge kvinde i niqab jo overtrådte "maskeringsforbuddet," var der ingen andre, der gjorde noget forkert", skriver borgeren i en mail til avisen.

Det argument køber Claus Holm overhovedet ikke:

- Vi vil meget gerne i dialog med det omgivende samfund, men skolen kan ikke medvirke til en overtrædelse af landets love. Det var den besked, den tildækkede kvinde fik, men hun afviste at fjerne tildækningen.